Synchoresis über Kauf von Rechtsanteilen an Erbschaftssklaven
Material: papyrus
Place: unbekannt
Categories: Übereinkunft
Erbschaft
Sklaven
Kauf
ἀντίγραφον. 
 Εὐδαίμονι τῶν  ἱερεῖ ἀρχιδικαστῇ καὶ πρὸς τῇ ἐπιμελείᾳ τῶν χρηματιστῶν καὶ τῶν ἄλλων κριτηρίων 
παρὰ Ἰουλίας Δημαρίου μετ[ὰ] κυρίου τοῦ δεδομένου αὐτῇ κατὰ τὰ Ῥωμαίων ἔθη Λουκίου Ἀρουντίου Λόγγου, καὶ παρὰ τῶν ταύ
της ἀδελφῶν, Μάρκου Ἰουλίου Οὐαλεριανοῦ καὶ Ἰ[ου]λίας Ἀφροδοῦτος, μετὰ κυρίου τοῦ δεδομένου αὐτῇ κατὰ τὰ Ῥωμαίων 
ἔθη τοῦ υἱοῦ Μάρκου Σεντίου Ἀκύλα· συνχωροῦμεν πρὸς ἀλλήλους ἐπὶ τοῖσδε ὥστε ἐπεὶ  ὅ τε Μᾶρκος Ἰούλιος Οὐαλερι
ανὸς καὶ ἡ Ἰουλία Ἀφροδοῦς, εὐπειθεῖς γεγονότες ὑπὸ τῆς Ἰουλίας Δημαρίου καὶ ἀπεσχηκότες παρʼ αὐτῆς διά τε χειρὸς 
ἐξ οἴκου καὶ κατὰ διαγραφὴν διὰ τῆς Μάρκου Κλαυδίου Σαβείνου τραπέζης τὸ ἑσταμένον τῆς τιμῆς κεφάλαιον ἀργυρίου 
Σεβαστοῦ νομίσματος δραχμὰς χιλίας πεντακοσίας  καὶ κατὰ πᾶν συνπεπεισμένοι αὐτόθεν, πεπρακέναι τῇ Ἰουλίᾳ 
Δημαρίῳ τῶν κατηντηκότων εἴς τε αὐτοὺς Ἰούλιον Οὐαλεριανὸν καὶ Ἰουλίαν Ἀφροδοῦν καὶ αὐτὴν Ἰουλίαν Δημάριον 
ἀπὸ κληρονομίας τοῦ μετηλλαχότος αὐτῶν ἑτέρου ἀδελφοῦ Μάρκου Ἰουλίου Γεμέλλου οὐετρανοῦ, ἀκολούθως ᾗ πε
π[οίην]ται τῶν του ἀφʼ ἧς ἔθετο Ῥωμαικῆς διαθήκης ἀπογραφῇ παρὰ τοῖς ἐπισκόποις τῷ πέμπτῳ ἔτει Ἀντωνίνου Καίσαρος 
τοῦ κυρίου, Δύστρῳ, δούλων σωμάτων Ἀσκληποῦτος καὶ Οὐνιῶνος ἐνγενῶν Ἀλεξανδρείας, ἁπλῷ χρήματι καὶ ὄντω 
ἐκτὸς ἱερᾶς νόσου καὶ ἐπαφῆς, κοινῶν πρὸς αὐτὴν Ἰουλίαν Δημάριον τὸ ἐπιβάλλον αὐτοῖς, Μάρκῳ Ἰουλίῳ Οὐαλεριανῷ καὶ 
Ἰουλίᾳ Ἀφροδοῦτι μέρος δ[ί]μοιρον, καὶ ἀπὸ τοῦ νῦν τὴν Ἰουλίαν Δημάριον, παρειληφυῖαν τὰ δοῦλα σώματα Ἀσκληποῦν 
καὶ Οὐνιῶνα καὶ τεταγμένην ὑπὲρ αὐτῶν τῇ τῶν ἀνδραπόδων ὠνῇ τὸ καθῆκον τέλος, κρατεῖν αὐτῶν καὶ κυ 
κυριεύειν καὶ ἐξουσίαν ἔχειν ἑτέροις πωλεῖν ἢ καὶ διοικεῖν καὶ ἐπιτελεῖν περὶ αὐτῶν ἃς ἐὰν αἱρῆται οἰκονομίας 
ἀνεμποδίστως, αὐτοῖς δὲ Μάρκῳ Ἰουλίῳ Οὐαλεριανῷ καὶ Ἰουλίᾳ Ἀφροδοῦτι μηδʼ ἄλλου ὑπὲρ αὐτῶν μηδενὶ καταλεί
πεσθαι ἔφοδον ἐπὶ τὰ δοῦλα σώματα Ἀσκληποῦν καὶ Οὐνιῶνα ἀπὸ μηδενὸς ἁπλῶς δικαίου κατὰ μηδένα τρόπον, 
βεβαιοῦν τε αὐτόν τε Μᾶρκον Ἰούλιον Οὐαλεριανὸν καὶ Ἰουλίαν Ἀφροδοῦν καὶ ἑκάτερον αὐτῶν Δημαρίῳ, καὶ πάντα 
τὸν ἐπελευσόμενον ἢ ἐνποιησόμενον τῶν δούλων Ἀσκληποῦτος καὶ Οὐνιῶνος ἢ μέρους αὐτῶν αὐτούς, Ἰούλιον Οὐαλερι
ανὸν καὶ τὴν Ἰουλίαν Ἀφροδοῦν, κατὰ τὸ δίμοι[ρ]ον μέρος ἀποστήσειν παραχρῆμα τοῖς ἰδίοις δαπανήμασιν ἤ, χωρὶς τοῦ κύρια 
μένειν τὰ συνκεχωρημένα, ἔτι καὶ ἐκτείνειν αὐτοὺς ἐξ ἀλληλενγύης τὸ τῆς τιμῆς κεφάλαιον σὺν ἡμιολίᾳ καὶ τὰ 
βλάβη καὶ δαπανήματα καὶ τὸ ὡρισμένον πρόστειμον καθάπερ ἐγ δίκης. ἔστιν δὲ τὰ δοῦλα σώματα, ἡ μὲν Ἀσκλη
ποῦς ὡς ἐτῶν δεκαπέντε , οὐλ γαστροκνημίᾳ δεξιᾷ, ὁ δὲ Οὐνιῶν ὡς ἐτῶν ὀκτώ , ἄσημος, καθὼς καὶ ἀνείληφεν Ἰουλία Δημά
ριον τὰ μὲν τῆς Ἀσκληποῦτος τὴν εἰς τὸν Ἰούλιον Γέμελλον περὶ καταγραφῆς συνχώρησιν οὖσαν ἐπὶ τοῦ τρίτου 
ἔτους Ἀντωνίνου Καίσαρος τοῦ κυρίου, μηνὸς Γερμανικείου, διʼ ἧς ἐδηλώθη ἡ δούλη Ἀσκληπιὰς, κατὰ δὲ τοῦ Οὐνιῶνος 
τὴν εἰς τὸν Ἰούλιον Γέμελλον περὶ καταγραφῆς αὐτοῦ τοῦ δούλου Οὐνιῶνος καὶ ἑτέρας δούλης πράσεως συγχω
ρήσεως οὔσης ἐπὶ τοῦ αὐτοῦ τρίτου ἔτους, μηνὸς Γερμανικείου, ἀντίγραφον καὶ τὰς τῶν δούλων προκτητικὰς ἀσφα
λε[ί]ας, μένοντος τοῦ λόγου τῇ ἠ[γορακ]υίῃ πρὸς τοὺς πεπρακότες καὶ τοῖ[ς] πεπρακόσι πρὸς αὐτὴν περὶ ὧν ἐὰν ἔχωσι 
πρὸς ἀλλήλους, μὴ ἐλαττουμέν[ης τ]ῆς Ἰουλίας Δημαρίου ὑπὲρ βεβα[ι]ώσεως οὗ κατεγράφη παρʼ αὐτῶν καὶ οὗ ἐὰν συν
χωρ[ήσωσι]ν τῇ ἐνεστώσῃ ἡμέρᾳ ἄλ[λ]ων δούλων Εὐφράτου καὶ Ἡρακλείας μέρ[ο]υς διμοίρου. ἀξιο. ἔτους ἑβδόμου Αὐτοκράτορος 
Καί[σαρος] Τίτου Αἰλίου Ἁδριανοῦ Ἀντωνίνο[υ Σ]εβαστοῦ Εὐσεβοῦς, Μεχεὶρ .